**OBCHODNÁ VEREJNÁ SÚŤAŽ**

**NA URČENIE NÁHRADY ZA UŽÍVANIE POĽOVNÉHO REVÍRU BUKOVEC**

**– SÚŤAŽNÉ PODMIENKY**

1. PODMIENKY UCHÁDZAČA
2. Uchádzačom môže byť len:
3. poľovnícka organizácia podľa § 32 zákona č. 274/2009 Z. z. o poľovníctve a o zmene a doplnení niektorých zákonov;
4. právnická osoba registrovaná na území Slovenskej republiky, ktorá má vo svojej náplni vedeckú činnosť alebo pedagogickú činnosť v odbore poľovníctva a skutočné vykonávanie tejto činnosti preukáže relevantným dokladom.
5. Poľovnícka organizácia podľa ods. 1, písm. a/ predloží overenú fotokópiu platných poľovníckych stanov zaevidovaných príslušným okresným úradom, pozemkovým alebo lesným odborom. Právnická osoba podľa ods. 1, písm. b/ predloží výpis z Obchodného registra nie starší ako 3 mesiace, za predpokladu, že má v predmete činnosti vedeckú alebo pedagogickú činnosť v odbore poľovníctva.
6. Každý uchádzač predloží čestné prehlásenie, že voči nej nie je vedené konkurzné konanie alebo že nie je v likvidácií.
7. Uchádzač podľa ods. 1, písm. a/ uvedie v čestnom prehlásení meno (mená) osoby štatutárneho zástupcu.
8. Uchádzač predloží čestné prehlásenie, že nemá daňové nedoplatky a nedoplatky voči Sociálnej poisťovni.
9. Uchádzač predloží čestné prehlásenie, že nemá záväzky po lehote splatnosti voči Lesopoľnohospodárskemu majetku Ulič, štátny podnik. Existencia finančných záväzkov voči Lesopoľnohospodárskemu majetku Ulič, štátny podnik po lehote splatnosti ku dňu výberového konania znamená jeho vylúčenie z výberového konania.
10. Uchádzač zloží zábezpeku vo výške **2.000,- €** na účet vyhlasovateľa, číslo účtu:**SK81 0200** **0000 0000 0510 2532** var.symbol: **241**, konšt. symbol: **0308**. Doklad – výpis z účtu alebo poukážku o zaplatení priloží k súťažnému návrhu.
11. Akceptácia zmluvy o užívaní poľovného revíru „BUKOVEC“.
12. Nesplnenie, čo len jednej z vyššie uvedených podmienok, ktoré sú pod bodom 1 – 8 bude mať za následok vylúčenia uchádzača z výberového konania.
13. VŠEOBECNÉ PODMIENKY
14. Predmetom je uzatvorenie zmluvy o užívaní poľovného revíru „BUKOVEC“ uznaného Rozhodnutím Okresného úradu v Snine, odbor PPaLH pod číslom OPPaLH-99/43149-Re zo dňa 10.1.2000.
15. Vyvolávacia cena je stanovená vo výške **3,00 €/1 ha/1 rok** užívania poľovného revíru.
16. Víťaz výberového konania doručí podpísanú zmluvu o užívaní poľovného revíru „BUKOVEC“, ktorá tvorí prílohu súťažných podmienok do 15 dní odo dňa doručenia oznámenia o výsledku výberového konania, prílohou ktorého bude predmetná zmluva. Nesplnenie tejto podmienky sa bude považovať za odstúpenie zo súťaže zo strany uchádzača a zábezpeka prepadá v prospech vyhlasovateľa.
17. V prípade doručenia podpísanej zmluvy o užívaní poľovného revíru „BUKOVEC“ v uvedenom termíne sa výška zábezpeky započíta do ceny za predmet zmluvy v prvom roku platnosti zmluvy.
18. Vyhlasovateľ súťaže si vyhradzuje právo podpísať predmetnú zmluvu len s víťazom súťaže, v prípade jeho odstúpenia zo súťaže (neakceptovanie zmluvy podľa bodu 3 časti B) ďalší uchádzač v poradí nepripadá do úvahy na uzatvorenie tohto záväzkového vzťahu.
19. Uchádzačom, ktorí sa nestali víťazmi výberového konania bude zábezpeka vrátená v lehote 15 dní odo dňa oznámenia výsledkov výberového konania. Pre účely vrátenia zábezpeky uchádzač uvedie svoje bankové spojenie (číslo účtu, kód banky). Neuvedenie týchto údajov nebude dôvodom pre vylúčenie zo súťaže.
20. Uchádzač sa zaväzuje dodržiavať právne predpisy platné na úseku poľovníctva.
21. Súčasťou súťažných podmienok je aj akceptácia zmluvy o užívaní poľovného revíru „BUKOVEC“, ktorá tvorí prílohu týchto súťažných podmienok.
22. Vyhlasovateľ súťaže v prípadoch vstupu tretích osôb, na základe zmien zákona resp. rozhodnutí štátnych orgánov, do práv a povinností vyplývajúcich zo zmluvy uzatvorenej na základe tohto výberového konania, nenesie zodpovednosť za prípadné zmeny, ktoré ovplyvnia právne vzťahy zmluvných strán.
23. Vyhlasovateľ súťaže si vyhradzuje právo zrušiť vyhlásenú túto súťaž aj bez uvedenia dôvodu, vyhradzuje si právo na zmenu súťažných podmienok ako aj právo neprijať žiaden súťažný návrh.
24. SPÔSOB PREBERANIA SÚŤAŽNÝCH PODKLADOV
25. Uchádzač si môže prevziať súťažné podklady:
26. na webovej stránke: **www.lpmulic.sk** -verejná obchodná súťaž;
27. na sekretariáte Lesopoľnohspodárskeho majetku Ulič, štátny podnik, 067 67 Ulič 96.
28. SPÔSOB PREDKLADANIA NÁVRHOV:
29. Súťažné návrhy sa predkladajú v slovenskom jazyku v zalepenej obálke označenej heslom „Súťaž – neotvárať“ s názvom „Poľovný revír BUKOVEC“ v lehote do **17.12.2014** čas 12 00 hod. poštou, resp. osobne na sekretariáte Lesopoľnohospodárskeho majetku Ulič, štátny podnik, 067 67 Ulič 96.
30. Súťažné návrhy predložené po lehote na predkladanie nebudú zahrnuté do súťaže.
31. Súťažný návrh musí byť podpísaný záujemcom (štatutár), resp. oprávnenou fyzickou osobou.
32. OBSAH SÚŤAŽNÝCH NÁVRHOV:
33. Doklady uvedené v bode „A“ ods. 2, 3, 4, 5, 6, 7.
34. List, v ktorom uvedie uchádzač svoje identifikačné údaje, výšku ponúknutej náhrady za užívanie poľovného revíru „BUKOVEC“ za 1 ha/1 rok užívania poľovného revíru a súhlas so zmluvnými podmienkami uvedenými v zmluve o užívaní poľovného revíru „BUKOVEC“, ktorá tvorí prílohu týchto súťažných podmienok.
35. KRITÉRIÁ NA VÝBER VÍŤAZA
36. Najvyššia ponúknutá cena za užívanie PR Bukovec za **1ha/ 1 rok** .
37. VYHODNOCOVANIE SÚŤAŽNÝCH NÁVRHOV
38. O výsledku súťaže budú účastníci oboznámení v lehote do **30.12.2014**

V Uliči, 25.11.2014

Ing. Alexej Németh

riaditeľ podniku

P r í l o h a:

Zmluva o užívaní poľovného revíru „BUKOVEC“